次韵洪景盧編修省中紅梅
作者：王十朋
朝代：宋

paragraphs: 不爲怕寒貪睡遲，東君妙意端可知。
雪英零落眼界寂，放此孤瘦紅南枝。
蓬萊更向逸遠地，草木寧有夭饒姿。
氷容戲作桃杏色，醉臉雅與神仙宜。
江兄蠟友已前輩，黄生後出非同時。
丹心獨與勁節侶，疏影共浸清漣漪。
騷人相顧最不惡，何用車馬紛蚩蚩。
典衣莫惜共携酒，對華一展思鄉眉。